61. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 435 της 17 Αυγ./1 Σεπτ. 1988 (ΦΕΚ Α΄ 200) Οργανισμός του Ταμείου Χρηματοδοτήσεως Δικαστικών Κτιρίων (ΤΑΧΔΙΚ). Έχοντας υπ’ όψη: 1)Τις διατάξεις:α)του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), β)του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης» και ιδιαίτερα τα άρθρ. 9 παρ. 10 και 24 παρ. 8 (ΦΕΚ Α΄ 37), γ)του άρθρ. 17 του Νόμ. 1320/83 «Προσλήψεις στο Δημόσιο Τομέα κλπ.», δ)του Ν.Δ. 1017/71 «περί συστάσεως Ταμείου Χρηματοδοτήσεως Δικαστικών Κτιρίων» (ΦΕΚ Α΄ 209) όπως έχει τροποποιηθεί και συμπληρωθεί μεταγενέστερα. 2)Την κοινή απόφαση του Πρωθυπουργού και του Υπουργού Οικονομικών 6474/30.6.88 «Ανάθεση αρμοδιοτήτων στον Υφυπουργό Οικονομικών» (ΦΕΚ 451/Β΄/88). 3)Την 313/88 γνωμοδότηση του Συμβουλίου Επικρατείας με πρόταση του Υπουργού Προεδρίας της Κυβέρνησης, του Υπουργού Δικαιοσύνης και του Υφυπουργού Οικονομικών, αποφασίζουμε: Βασική Διάρθρωση Άρθρ.1.-Οι υπηρεσίες του Ταμείου διαρθρούνται ως κατωτέρω: Μία διεύθυνση που αποτελείται από τα εξής τμήματα: 1.Τμήμα Στέγασης και Λειτουργίας Δικαστικών Κτιρίων. 2.Τμήμα Διοικητικού. 3.Τμήμα Οικονομικού. 4.Τμήμα Ελέγχου Δαπανών. Άρθρ.2.-Οι αρμοδιότητες μεταξύ των τμημάτων κατανέμονται ως εξής: 1.Τμήμα Στέγασης και Λειτουργίας Δικαστικών Κτιρίων. Το Τμήμα Στέγασης και Λειτουργίας Δικαστικών Κτιρίων μεριμνά για: (Αντί για τη σελ. 224,39) Σελ. 224,39(α) Τεύχος 1362 Σελ. 5 Δικαστικά Καταστήματα 6.Β.ζ.58-61 Τη συγκέντρωση και επεξεργασία στοιχείων επί των υποβαλλομένων από το Υπουργείο» Δικαιοσύνης προτάσεων που αφορούν στη στέγαση και λειτουργία των Δικαστικών Κτιρίων και για την εισαγωγή τους για συζήτηση στο Δ.Σ. του Ταμείου, την υπόδειξη μέτρων και παρακολούθηση εφαρμογής των για την απλούστευση γραφειοκρατικών τύπων και διαδικασιών, σε συνεργασία με τις κατ’ αντικείμενο αρμόδιες υπηρεσίες του Ταμείου, την εισήγηση μέτρων για την καθιέρωση προσφοροτέρων και συγχρόνων τεχνικών μεθόδων εργασίας για την ταχύτερη διεκπεραίωση των διοικητικών ενεργειών, τη βελτίωση των σχέσεων Διοίκησης και πολιτών με την υπόδειξη και παρακολούθηση εφαρμογής μέτρων που διευκολύνουν την επικοινωνία των πολιτών με τις υπηρεσίες του Ταμείου. Την κατάρτιση κτηματολογίου και τη διαρκή ενημέρωση αυτού. Την υπογραφή  συμβολαίων κτήσης  οικοπέδων ή ακινήτων για στέγαση Δικαστικών Υπηρεσιών και τη συγκέντρωση όλων των αναγκαίων δικαιολογητικών για το σκοπό αυτό. Την τήρηση φακέλου δικαστικών υποθέσεων και το χειρισμό νομικών θεμάτων με την συνεργασία της Νομικής Διεύθυνσης του Υπουργείου Δικαιοσύνης. 2.Τμήμα Διοικητικού: Το τμήμα Διοικητικού μεριμνά για:Το χειρισμό όλων των θεμάτων υπηρεσιακής κατάστασης του προσωπικού του Ταμείου (χορήγηση βαθμών, κλιμακίων, χρονοεπιδόματος, αδειών κ.λπ.) την επεξεργασία στοιχείων για την αριθμητική σύνθεση και τις μεταβολές του προσωπικού, την τήρηση μητρώου και ατομικών φακέλων, τη διακρίβωση των αναγκών του προσωπικού, το χειρισμό όλων των θεμάτων για τη σωστή οργάνωση αυτού ως και τη συμμετοχή του στα εκπαιδευτικά προγράμματα του Εθνικού Κέντρου Δημόσιας Διοίκησης, για τη συγκρότηση και λειτουργία του Διοικητικού Συμβουλίου, την τήρηση των πρακτικών αυτού και την κοινοποίηση των αποφάσεων στους αρμόδιους φορείς, καθώς και για κάθε άλλη εργασία σχετική με την εκπλήρωση των σκοπών του Ταμείου. Επίσης μεριμνά για τη διακίνηση της αλληλογραφίας, δακτυλογράφηση και αναπαραγωγή εγγράφων και εντύπων, την τήρηση του γενικού πρωτοκόλλου, την οργάνωση, ταξινόμηση και τήρηση του γενικού αρχείου της Υπηρεσίας. Τέλος, μεριμνά για τη βεβαίωση από τον Προϊστάμενο της Γραμματείας ή το νόμιμο αναπληρωτή του της ακρίβειας αντιγράφων ή φωτοτυπιών οποιωνδήποτε εγγράφων και γενικά δικαιολογητικών ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. Βεβαίωση του γνήσιου της υπογραφής του προσωπικού και των πολιτών και την ασφάλεια και τον καθαρισμό των γραφείων της υπηρεσίας. Σελ. 224,40(α) Τεύχος 1362 Σελ. 6 3.Τμήμα Οικονομικού: Το τμήμα Οικονομικού μεριμνά για:Το συντονισμό των λογιστικών εργασιών του Ταμείου τον έλεγχο και παρακολούθηση της διαχείρισης του λογαριασμού που τηρείται στην Τράπεζα Ελλάδας, τη σύνταξη και υποβολή του προϋπολογισμού εσόδωνεξόδων και τροποποιήσεων αυτού, την παρακολούθηση εκτέλεσής του τη σύνταξη γενικών στατιστικών στοιχείων για την οικονομική πορεία του Ταμείου, την τήρηση λογιστικών βιβλίων κατά τη διπλογραφική μέθοδο, τη σύνταξη ισολογισμού και απολογισμού, τη σύνταξη απογραφής, την εκκαθάριση αποδοχών και γενικά αποζημιώσεων προσωπικού, τις εκκαθαρίσεις οφειλομένων φόρων, κρατήσεων και εισφορών στα Ασφαλιστικά Ταμεία, την έκδοση επιταγών πληρωμής, τη σύνταξη μηνιαίων καταστάσεων εσόδων-εξόδων, και κατάρτιση και έγκριση του ετήσιου προγράμματος προμηθειών και παρακολούθηση μισθώσεων-εκμισθώσεων του Ταμείου, τη διαχείριση υλικού της υπηρεσίας και την είσπραξη και απόδοση των πόρων του Ταμείου. 4.Τμήμα Ελέγχου δαπανών: Το Τμήμα Ελέγχου Δαπανών μεριμνά για:Τον έλεγχο των δικαιολογητικών επί των εγκεκριμένων από το Δ.Σ. δαπανών και την έκδοση των επ’ αυτών ενταλμάτων πληρωμής και προπληρωμής. Τον έλεγχο των δικαιολογητικών αποδόσεως λογαριασμού επί των χρηματικών ενταλμάτων προπληρωμής και την ενημέρωση των σχετικών βιβλίων, την τήρηση αρχείου δικαιολογητικών δαπανών χρηματικών ενταλμάτων που έχουν θεωρηθεί από την Υπηρεσία του Παρέδρου Ελεγκτικού Συνεδρίου και την τήρηση καρτελών για την παρακολούθηση των έργων. Διάρθρωση θέσεων προσωπικού Άρθρ.3.-1.Οι θέσεις προσωπικού του ΤΑΧΔΙΚ διαρθρούνται κατά Κατηγορίες και Κλάδους ως εξής: 1.Κατηγορία ΠΕ (θέσεις 12). α)Κλάδος ΠΕ Διοικητικός-Οικονομικός, θέσεις 7. β)Κλάδος ΠΕ Μηχανικών, θέσεις 5 εκ των οποίων μία (1) προσωρινή (άρθρ. 2 παρ. 4 του Νόμ. 1476/84), με ειδικότητες πολιτικών μηχανικών ή αρχιτεκτόνων μηχανικών ή ηλεκτρολόγων μηχανικών ή μηχανολόγων-ηλεκτρολόγων. 6.Β.ζ.61 Δικαστικά Καταστήματα 2.Κατηγορία ΤΕ (θέσεις 14). α)Κλάδος ΤΕ Διοικητικός-Λογιστικός, θέσεις 8. β)Κλάδος ΤΕ Τεχνολογικών Εφαρμογών, θέσεις έξι (6) εκ των οποίων 2 προσωρινές (άρθρ. 2 παρ. 4 του Νόμ. 1476/84), με ειδικότητες μηχανολογίας, ηλεκτρολογίας, πολιτικών δομικών έργων, πολιτικών έργων υποδομής, τοπογραφίας ηλεκτρονικής και λοιπών συναφών ειδικοτήτων της σχολής τεχνολογικών εφαρμογών. 3.Κατηγορία ΔΕ (θέσεις 43). α)Κλάδος ΔΕ Διοικητικός-Λογιστικός, θέσεις 11. β)Κλάδος ΔΕ Τεχνικός, θέσεις 30 εκ των οποίων μία (1) προσωρινή (άρθρ. 2 παρ. 4 του Νόμ. 1476/1984), με ειδικότητες εσωτερικών ηλεκτρικών εγκαταστάσεων, θερμικών και ψυκτικών εγκαταστάσεων, σχεδιαστού μηχανολογικού ηλεκτρολογικού, ηλεκτρολογικού σχεδίου, υδραυλικού-θερμοϋδραυλικού, ηλεκτρονικών εγκαταστάσεων και αυτοματισμού, ελαιοχρωματιστού ξυλουργικών εργασιών οικοδομών και συγκολήσεων ή μεταλλικών κατασκευών. γ)Κλάδος ΔΕ Δακτυλογράφων-Στενογράφων θέσεις 2 ειδικότητας δακτυλογραφίας ελληνικής και στενογραφίας. 4.Κατηγορία ΥΕ (θέσεις 80). α)Κλάδος ΥΕ Επιμελητών, θέσεις 2. β)Κλάδος ΥΕ προσωπικού καθαριότητας, θέσεις 52. γ)Κλάδος ΥΕ Φυλάκων-Νυκτοφυλάκων, θέσεις 26. 2.Ο αριθμός των θέσεων κατά ειδικότητα θα καθορίζεται κάθε φορά με την προκήρυξη πλήρωσης τακτικών θέσεων. Προϊστάμενοι των Υπηρεσιών Άρθρ.4.-Της Διεύθυνσης προΐσταται υπάλληλος του Κλάδου ΠΕ Διοικητικού-Οικονομικού. Των τμημάτων προΐστανται υπάλληλοι των Κλάδων ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ Διοικητικού-Λογιστικού. Κατάταξη προσωπικού Άρθρ.5.-Το προσωπικό που κατά τη δημοσίευση του παρόντος υπηρετεί στην υπηρεσία του ΤΑΧΔΙΚ, κατατάσσεται στους κλάδους, ως εξής: α)Στον κλάδο ΠΕ Διοικητικό-Οικονομικό του κλάδου ΠΕ1 Διοικητικού-Λογιστικού. β)Στον κλάδο ΠΕ Μηχανικών του κλάδου ΠΕ2 Τεχνικών. γ)Στον κλάδο ΤΕ Τεχνολογικών Εφαρμογών του κλάδου ΤΕ1 Τεχνολόγων-Μηχανικών. δ)Στον κλάδο ΔΕ Διοικητικό-Λογιστικό του κλάδου ΔΕ1 Διοικητικού-Λογιστικού. ε)Στον κλάδο ΔΕ Τεχνικό του κλάδου ΔΕ2 Συντηρητών Κτιρίων. στ)Στον κλάδο ΥΕ Επιμελητών του κλάδου ΥΕ1 Κλητήρων. ζ)Στον κλάδο ΥΕ Προσωπικού καθαριότητας του κλάδου ΥΕ2 καθαριστριών. η)Στον κλάδο ΥΕ Φυλάκων-Νυκτοφυλάκων του κλάδου ΥΕ3 Εργατών Φυλάκων. Άρθρ.6.-Στον Αντιπρόεδρο της Κυβέρνησης και Υπουργό Δικαιοσύνης, αναθέτουμε τη δημοσίευση και εκτέλεση του παρόντος δ/τος.